Példa a belföldi és külföldi közúti árutovábbítási/közúti személyszállítási engedély kiadásának feltételéül Kormányrendeletben előírt megfelelő pénzügyi helyzet igazolásáról a könyvvizsgáló által kiadandó, kellő bizonyosságot nyújtó jelentésre

**FÜGGETLEN, BIZONYOSSÁGOT NYÚJTÓ JELENTÉS**

**A(z) [ABC társaság] vezetése részére**

Megbízást kaptam(unk) annak a vizsgálatára, hogy az [ABC társaság] (a „Társaság”) pénzügyi helyzete a Társaság mellékelt 20x1. december 31-ére vonatkozó [egyszerűsített] éves beszámolójában[[1]](#footnote-1) kimutatott saját tőke alapján, minden lényeges szempontból megfelel-e *a díj ellenében végzett közúti árutovábbítási, a saját számlás árutovábbítási, valamint az autóbusszal díj ellenében végzett személyszállítási és a saját számlás személyszállítási tevékenységről, továbbá az ezekkel összefüggő jogszabályok módosításáról szóló 261/2011. (XII.7.) Kormányrendelet* (továbbiakban: „Rendelet”) szerinti tevékenységi engedély feltételeként a Rendelet 12. § (1) bekezdés a) pontjában meghatározott saját tőke követelményeknek és erről kellő bizonyosságot nyújtó jelentést bocsássak(unk) ki.

**A vezetés felelőssége**

A Társaság vezetése felelős a Rendeletben előírtak alapján a megfelelő pénzügyi helyzethez szükséges saját tőke összegének a kiszámításáért (továbbiakban: „kalkuláció”) és a kalkuláció alapjául szolgáló [egyszerűsített] éves beszámoló elkészítéséért, valamint az olyan belső kontrollért, amelyet a vezetés szükségesnek tart ahhoz, hogy lehetővé váljon a pénzügyi helyzet megfelelőségét igazoló, az akár csalásból, akár hibából eredő lényeges hibás állításoktól mentes [egyszerűsített] éves beszámoló elkészítése.

**A vizsgálat tárgya és annak kritériumai**

Jelen bizonyosságot nyújtó szolgáltatás keretében elvégzett vizsgálatunk annak megállapítására irányult, hogy a Társaság a 2000. évi C. törvény (a „számviteli törvény”) szerint elkészített 20x1. évi (egyszerűsített) éves beszámolója alapján rendelkezik-e a 261/2011. (XII.7.) Kormányrendelet 12. § (1) bekezdés a) pontjában foglaltak szerinti, az [1071/2009/EK rendelet 7. cikkének (1) bekezdésében](https://www.opten.hu/optijus/lawtext/130455/tvalid/2017.1.27./tsid/56576) meghatározott saját tőkével egy évnél nem régebbi időpontra vonatkozóan.

**A könyvvizsgáló felelőssége**

Az én (a mi) felelősségem(ünk), a pénzügyi helyzet Rendeletben előírt saját tőke követelményeket figyelembe vevő megfelelőségének véleményezése az elvégzett vizsgálatom(unk) alapján.

A megbízást a 3000. témaszámú „Múltbeli pénzügyi információk könyvvizsgálatán vagy átvilágításán kívüli, bizonyosságot nyújtó szolgáltatásokra szóló megbízások” című magyar Nemzeti Bizonyosságot Nyújtó Szolgáltatási Standardok alapján hajtottam(uk) végre. Ez a standard megköveteli, hogy a bizonyosságot nyújtó vizsgálat tervezése és elvégzése révén kellő bizonyosságot szerezzek(ünk) arról, hogy a Társaság a Rendelet szerinti tevékenységi engedély feltételeként a Rendeletben előírt megfelelő pénzügyi helyzethez szükséges saját tőkével rendelkezik.

Alkalmazom(zuk) az 1. témaszámú nemzetközi minőségirányítási standard (ISQM 1) – „Minőségirányítás a pénzügyi kimutatások könyvvizsgálatát vagy átvilágítását, vagy egyéb bizonyosságot nyújtó szolgáltatásokra szóló vagy kapcsolódó szolgáltatási megbízásokat végrehajtó társaságok számára” – előírásait, és ennek megfelelően átfogó minőségirányítási rendszert tartok(unk) fenn, beleértve az etikai követelményeknek, szakmai standardoknak és a vonatkozó jogi és szabályozási követelményeknek való megfelelésre vonatkozó dokumentált politikákat és eljárásokat.

Megfeleltem(ünk) a Könyvvizsgálók Nemzetközi Etikai Standardok Testülete által kiadott „

Nemzetközi etikai kódex kamarai tag könyvvizsgálóknak (a nemzetközi függetlenségi standardokkal egybefoglalva)” függetlenségi és egyéb etikai követelményeinek, ideértve a tisztesség, objektivitás, szakmai hozzáértés és megfelelő gondosság, titoktartás és hivatáshoz méltó magatartás alapelveit.

A kellő bizonyosságot szolgáltató eljárások szűkebbek, mint az abszolút bizonyosságot nyújtó szolgáltatások.

**A következtetésem(ünk) alapjaként elvégzett munka összefoglalása**

Munkám(nk) keretében többek között az alábbi eljárásokat végeztem(ük) el:

* A 20x1. üzleti év könyvvizsgálata során elvégzett ellenőrzések dokumentációja alapján [vagy annak kifejtése, ha más módon történt] vizsgáltuk, hogy az 1. számú melléklet szerinti kimutatás teljes körűen tartalmazza-e a használatban lévő gépjárművek állományát.
* Az 1. számú mellékletben fel nem tüntetett gépjárművek esetén vizsgáltuk a kimutatásból való kihagyás okait (pl. üzleti évet követő értékesítés, forgalomból történő kivonás).
* Ellenőriztük, hogy a Társaság az euró összeg Forintra történő átszámítása során az [EK rendelet 7. cikkének (1) bekezdésében](https://www.opten.hu/optijus/lawtext/130455/tvalid/2017.1.27./tsid/56576) foglaltak szerinti – azaz az Európai Unió Hivatalos Lapjában közzétett, a jelentésünk kiadását megelőző október hónap első munkanapján érvényes – árfolyamot használta-e.
* A Rendelet 12. § (1) bekezdés a) pontjában, valamint az [EK rendelet 7. cikkének (1) bekezdésében](https://www.opten.hu/optijus/lawtext/130455/tvalid/2017.1.27./tsid/56576) előírt követelmények, valamint az 1. számú mellékletben kimutatott gépjárművek száma alapján újraszámítottuk a szükséges saját tőke összegét (elvégeztük a kalkuláció újraszámítását), annak megállapítása céljából, hogy megfelelő volt-e a Társaság kalkulációja.
* A kalkuláció szerinti saját tőke szükséglet összegét összevetettük a Társaság számviteli törvény alapján készített 20x1. évi [egyszerűsített] éves beszámolójának saját tőke értékével.
* A vezetéstől írásbeli nyilatkozatot kértünk annak megerősítésére, hogy az 1. számú mellékletben fel nem tüntetett gépjárművet nem használ a Rendelet szerinti tevékenységi engedélyhez kötött tevékenység folytatásához.

Meggyőződésünk, hogy a megszerzett bizonyíték elegendő és megfelelő alapot nyújt következtetésünk megadásához.

**Következtetés**

A Rendelet 12.§ (1) bekezdés a) pontja alapján – az 1. számú mellékletben kimutatott gépjárművek száma alapján – a Társaságnak xxx.xxx E Ft saját tőkével kell rendelkeznie.

A 2. számú melléklet szerinti 20x1. évi [egyszerűsített] éves beszámolóban a 20x1. december 31-ére vonatkozó saját tőke összege yyy.yyy E Ft.

Véleményem(ünk) szerint a(z) [ABC társaság] pénzügyi helyzete – a jelentésünk dátumához képest egy évnél nem régebbi időpontra, 20x1. december 31-ére vonatkozóan – minden lényeges szempontból megfelel a Rendeletben meghatározott tevékenységi engedély kiadásához szükséges, a Rendelet 12. § (1) bekezdés a) pontjában meghatározott feltételeknek.

**Egyéb kérdések**

A Társaság kalkulációjában figyelembe vett 20x1. december 31-i [egyszerűsített] éves beszámolójának könyvvizsgálatát a Magyar Nemzeti Könyvvizsgálati Standardokkal (MNKS) és a könyvvizsgálatra vonatkozó - Magyarországon érvényes - törvényekkel és egyéb jogszabályokkal összhangban hajtottuk végre, és arról a [20xx. hónap nap-án] kelt könyvvizsgálói jelentésünkben minősítés nélküli véleményt[[2]](#footnote-2) bocsátottunk ki. Az [egyszerűsített] éves beszámoló könyvvizsgálata olyan teszteket és eljárásokat foglalt magában, amelyeket szükségesnek ítéltünk ahhoz, hogy az [egyszerűsített] éves beszámolóról, mint egészről véleményt mondjunk. Sem a fent hivatkozott időszakra, sem pedig egyéb időszakokra nem hajtottunk végre olyan eljárásokat vagy teszteket, amelyeknek a célja az egyedi egyenlegekről való véleményalkotás lett volna. Ennek megfelelően az egyedi egyenlegekre, így a Társaság saját tőkéjére vonatkozóan sem mondunk véleményt.

 **Felhasználásra vonatkozó és egyéb korlátozások**

Jelen jelentésem(ünk) kizárólag a(z) [ABC társaság] vezetősége részére készült a Rendeletben előírt saját tőke követelmény teljesülésének a közlekedési hatóság felé való igazolása céljából. A jelentést ettől eltérő célra felhasználni, vagy azt ettől eltérő felek rendelkezésére bocsátani előzetes hozzájárulásunk nélkül nem lehet.

*Dátum*

*Könyvvizsgáló cég képviselőjének aláírása Kamarai tag könyvvizsgáló aláírása*

*Képviseletre jogosult neve Kamarai tag könyvvizsgáló neve*

*Könyvvizsgáló cég neve Nyilvántartási szám*

*Könyvvizsgáló cég székhelye*

*Nyilvántartási szám*

1. A Rendelet értelmében, az adott helyzetnek megfelelően, éves beszámoló helyett nyitómérleg, vagyonmérleg, illetve közbenső mérleg is elfogadható, mely esetben, a jelentésmintában ez mindenütt átírandó! [↑](#footnote-ref-1)
2. A beszámolóra kiadott könyvvizsgálói vélemény típusának megfelelően átírandó! [↑](#footnote-ref-2)